**Tájékoztató** a GINOP 5.2.1 **Ifjúsági Garancia Programról**

**A Kormány az Ifjúsági Garancia Rendszert tekinti a fiatalok foglalkoztatását elősegítő elsődleges eszköznek.** A program lényege, hogy azon **15-24 év közötti fiatalok** számára, akik nem tanulnak és nem is dolgoznak, a foglalkoztatási szolgálat meghatározott időn belül valamilyen konkrét lehetőséget ajánl fel az elhelyezkedésre, a munkatapasztalat szerzésre, vagy a tanulásra.

A programot az Európai Unió és a nemzeti társfinanszírozás által biztosított összegből a megyei kormányhivatalok valósítják meg.

A Borsod-Abaúj-Zemplén Megyei Kormányhivatal a **GINOP 5.2.1 Ifjúsági Garancia munkaerő-piaci program támogatási eszközeivel** a 2015-2021 közötti időszakban nyújt segítséget a 25 év alatti, tanulmányait befejező vagy félbehagyó, elhelyezkedni nem tudó vagy állását vesztő fiatalok részére. A programba lépők komplex segítségnyújtásban részesülnek a foglalkoztatási eszköztárba tartozó szolgáltatások és támogatások mellett.

**A programban nyújtható támogatások**

* **Képzés elősegítését célzó támogatások,** mely elsősorban a szakképzettséggel nem rendelkező fiatalok részére nyújtható támogatás.
* a képzés teljes díjának megtérítése,
* a képzéshez kapcsolódó költségek megtérítése (szállás, élelmezés, helyi, illetve helyközi utazás költségének megtérítése),
* a képzés időtartama alatti keresetpótló juttatás,
* hozzájárulás a képzés időtartama alatt igénybe vett gyermekfelügyelet, vagy a hozzátartozó ápolásával, gondozásával kapcsolatban felmerült költségekhez,
* a képzéssel kapcsolatos alkalmassági vizsgálat költségének megtérítése.
* **Munkaerő-piaci szolgáltatások** (pl. mentori segítségnyújtás, munkatanácsadás, pályatanácsadás) és igénybevételével kapcsolatos támogatások:
* a szolgáltatás díjának megtérítése,
* a szolgáltatás igénybevételéhez kapcsolódó utazási költséghez nyújtott támogatás,
* a szolgáltatás igénybevétele alatti keresetpótló juttatás,
* hozzájárulás a szolgáltatás időtartama alatt igénybe vett gyermekfelügyelet, vagy a hozzátartozó ápolásával, gondozásával kapcsolatban felmerült költségekhez,
* foglalkozás-egészségügyi vizsgálatok költségének megtérítése
* **Foglalkoztatás bővítését elősegítő támogatás (legfeljebb 8+4 hónap)**

A támogatás legfeljebb 8 hónap időtartamú foglalkoztatáshoz, a támogatási időszak felével megegyező továbbfoglalkoztatási kötelezettség mellett adható. A támogatás mértéke a munkabér és a ténylegesen megfizetett szociális hozzájárulási adó legfeljebb 70 %-a lehet.

* **Bérköltség támogatások**

A projektben kétféle konstrukcióban nyújtható, csak nyilvántartott álláskeresők esetén.

* **legfeljebb 90 nap**

Munkatapasztalat-szerzés céljából adott bérköltség támogatás legfeljebb 90 napra nyújtható. A támogatás mértéke a munkabér és a ténylegesen megfizetett szociális hozzájárulási adó legfeljebb 100 %-a lehet.

* **„legfeljebb 10+5 havi”konstrukció**

A támogatás a programba lépéskor álláskereső fiatalok elhelyezkedéséhez nyújtható, legfeljebb 10 hónap időtartamú foglalkoztatáshoz, a támogatási időszak felével megegyező továbbfoglalkoztatási kötelezettség mellett. A támogatás mértéke - **legfeljebb a minimálbér kétszereséig** - a munkabér és a ténylegesen megfizetett szociális hozzájárulási adó legfeljebb 100 %-a lehet.

* **Munkába járáshoz kapcsolódó helyközi utazás költségeinek megtérítése**
* **Munkába járáshoz kapcsolódó csoportos utazás költségeinek megtérítése**
* **Vállalkozóvá válás támogatása**

Legfeljebb hat hónap időtartamra a kötelezően adható legkisebb munkabér összegéig terjedő vissza nem térítendő támogatás.

* **Lakhatási támogatás**

A támogatás a lakóhelyétől legalább 60 km távolságra munkát vállaló ügyfél részére adható, legfeljebb 12 hónap időtartamra.

**Az Ifjúsági Garancia Rendszerbe történő belépési pontok a lakóhely szerint illetékes B.-A.-Z. Megyei Kormányhivatal Járási Hivatalainak Foglalkoztatási Osztályai, ahol az érdeklődők részletes tájékoztatást kérhetnek a program támogatási lehetőségeiről. A programba való jelentkezés történhet személyesen a járási hivatalokban, illetve online a honlapon keresztül.**

**Felhívjuk a figyelmet, hogy 2019. január 1-től a jogszabályban\* meghatározott ügyfélként eljáró szervezetek a foglalkoztatásához kapcsolódó támogatás iránti kérelmeiket kizárólag az elektronikus ügyintézésről szóló törvényben meghatározott módon nyújthatják be.**

Hivatalok elérhetőségei megtalálhatók: [www.kormanyhivatal.hu](http://www.kormanyhivatal.hu)

[http://borsod-abauj-zemplen.munka.hu](http://borsod-abauj-zemplen.munka.hu/)

Program honlapja: [www.ifjusagigarancia.gov.hu](http://www.ifjusagigarancia.gov.hu)

Facebook: [www.facebook.com/Ifjusagi-Garancia](http://www.facebook.com/Ifjusagi-Garancia)